CELEX: E2013P0021
Language: bg
Date: 2013-10-04 00:00:00
Title: Дело, заведено на 4 октомври 2013 г. от Международната футболна федерация (ФИФА) срещу Надзорния орган на ЕАСТ (Дело E-21/13)

19.12.2013   
            
            
               BG
            
            
               Официален вестник на Европейския съюз
            
            
               C 372/20
            
         Дело, заведено на 4 октомври 2013 г. от Международната футболна федерация (ФИФА) срещу Надзорния орган на ЕАСТ
   (Дело E-21/13)
   (2013/C 372/09)
   На 4 октомври 2013 г. пред Съда на ЕАСТ беше заведено дело срещу Надзорния орган на ЕАСТ от Международната футболна федерация (ФИФА), представлявана от Ami Barav, адвокат към адвокатската колегия на Англия и Уелс и адвокат към парижката адвокатска колегия, Peter Dyrberg, адвокат към датската адвокатска колегия, и Damien Reymond, адвокат към парижката адвокатска колегия, с адрес c/o Olswang, 326 Avenue Louise, bte 26, 1050 Brussels, Белгия.
   Жалбоподателят иска от Съда на ЕАСТ:
   
               i)
            
            
               да отмени обжалваното решение, доколкото с него се одобрява включването на мачовете от Световното първенство по футбол на ФИФА (FIFA World CupTM), „които не са сред най-гледаните“, в норвежкия списък от събития;
            
         
               ii)
            
            
               да осъди Надзорния орган на ЕАСТ да понесе собствените си съдебни разноски и да заплати разноските, направени от ФИФА във връзка с настоящото производство.
            
         
      Правен и фактически контекст и правни доводи в подкрепа на жалбата:
   
   
               —
            
            
               Жалбоподателят, Международната футболна федерация (ФИФА), иска да бъде отменено решение № 309/13/COL от 16 юли 2013 г. на Надзорния орган на ЕАСТ (обжалваното решение), взето съгласно член 14, параграф 2 от Директивата за аудиовизуалните медийни услуги (ДАВМУ), доколкото с него се одобрява включването в норвежкия списък от събития, съставен съгласно член 14, параграф 1, на всички мачове, които се играят в рамките на последния етап на Световното първенство по футбол на ФИФА, и по-специално на мачовете извън финала, полуфиналите и мачовете, в които играе норвежкият отбор (мачовете, „които не са сред най-гледаните“).
            
         
               —
            
            
               На 12 юли и 5 август 2013 г. ФИФА поиска обжалваното решение да ѝ бъде съобщено официално от Надзорния орган на ЕАСТ. В отговор Надзорният орган ѝ предостави линк към базата данни онлайн, в която е публикувано решението.
            
         
               —
            
            
               ФИФА е организатор и единствен притежател на основните права върху Световното първенство по футбол на ФИФА (FIFA World CupTM), посочено в норвежкия списък, одобрен от Надзорния орган. Тя счита, че като е одобрил включването в този списък на цялото Световно първенство по футбол на ФИФА, и по-специално на мачовете, „които не са сред най-гледаните“ от това първенство, Надзорният орган на ЕАСТ е допуснал явна грешка и не е спазил законодателството на ЕИП и Споразумението между държавите от ЕАСТ за създаване на надзорен орган и съд („Споразумение за надзор и съд“).
            
         Жалбоподателят твърди наред с другото, че Надзорният орган на ЕАСТ:
   
               —
            
            
               е нарушил член 16 от Споразумението за надзор и съд, и
            
         
               —
            
            
               е нарушил член 14, параграф 2 от ДАВМУ и член 5, параграф 2, буква г) от Споразумението за надзор и съд, тъй като не е извършил подходяща проверка за съвместимостта на мерките на Норвегия с правото на ЕИП.